section_heading: Album prvjenac Taylor Swift (2006. – 2008.)
paragraph_text: Sredinom 2006. godine Swift je objavila svoj prvi singl "Tim McGraw", koji se plasirao na 6. mjestu Billboardove Hot Country Songs ljestvice. Svoj prvi studijski album pod imenom Taylor Swift objavila je 24. listopada 2006. godine. Swift je napisala sve pjesme na albumu, koji je debitirao na ljestvici Billboard 200 na 19. mjestu, s prodajom od 39.000 primjeraka u prvom tjednu. Kasnije se album plasirao na prvom mjestu ljestvice Billboard Top Country Albums i petom mjestu ljestvice Billboard 200. Album se držao osam tjedana na vrhu ljestvice, a jedini izvođači koji su to još uspjeli su The Dixie Chicks i Carrie Underwood. Taylor Swift je proveo najviše vremena na ljestvici Billboard 200 od svih albuma iz 2000-ih. Ostali singlovi s albuma su "Teardrops On My Guitar", "Picture To Burn", "Should've Said No" i "Our Song".